**Jefferson Beauregard "Jeff" Sessions III** (s. 24. joulukuuta 1946) on yhdysvaltalainen juristi ja republikaanisen puolueen pitkäaikainen senaattori Alabamasta.

Sessions toimi Yhdysvaltain 84. oikeusministerinä vajaat kaksi vuotta 2017–2018. Sessions erosi presidentti Donald Trumpin painostuksesta oikeusministerin tehtävästä 7. marraskuuta 2018. Trump on arvostellut Sessionsia kovin sanoin, muun muassa nimittänyt tätä heikoksi ja henkisesti jälkeenjääneeksi. Trump valitsi Sessionsin virkaatekeväksi seuraajaksi Matthew G. Whitakerin.

Varhainen elämä ja koulutus
---------------------------

Jefferson Beauregard Sessions III syntyi Selmassa, Alabamassa kauppias Jefferson Beauregard Sessions, Jr.:lle ja Abigail Sessionsille (o.s. Powe) 24. joulukuuta 1946. Sessionsin molempien vanhempien sukutausta on pääasissa englantilainen, jossa on mukana myös skotlantilais-irlantilaista sukujuurta. Sessions kävi Wilcox Central High Schoolin ja suoritti sen jälkeen filosofian kandidaatin tutkinnon Huntingdon Collegessa ja valmistui 1969. Hän suoritti juris doctorin tutkinnon Alabaman yliopistossa vuonna 1973.

Ura
---

Sessions palveli 1981–1993 Alabaman eteläisen piirin oikeusasiamiehenä. Hänet valittiin Alabaman oikeusministeriksi vuonna 1994 ja senaattoriksi 1996. Hän astui virkaan 7. tammikuuta 1997 Howell Heflinin seuraajana. *National Journal* nimesi hänet maaliskuussa 2007 viidenneksi konservatiivisimmaksi senaatin jäseneksi. Senaattiin hänet uudelleen valiittiin vuosina 2002, 2008 ja 2014. Hän vastustaa laitonta maahanmuuttoa ja kannattaa laillisen maahanmuuton vähentämistä. Hän kannatti Irakin sotaa ja ehdotti homoavioliitot kieltävää perustuslainlisäystä. Hän vastusti vuoden 2009 elvytyspakettia, Affordable Care Actiä ja Don't Ask, Don't Tell -käytännön kumoamista. Senaatin lakivaliokunnan johtavana republikaaniedustajana hän vastusti kaikkia Obaman nimittämiä korkeimman oikeuden tuomariehdokkaita.

Sessions oli aktiivinen Trumpin kannattaja vuoden 2016 presidentinvaaleissa melko alkupuolelta. Hän osallistui Trumpin vaalitilaisuuksiin ja toimi Trumpin kampanjan avustajana. Hän ilmaisi virallisen kannatuksensa Trumpille 28. helmikuuta 2016. Trumpin kampanjatiimi harkitsi Sessionsin valitsemista varapresidentiksi kunnes päätyivät Mike Penceen.

18. marraskuuta 2016 vuoden vaaleissa seuraavaksi USA:n presidentiksi valittu Donald Trump ilmoitti valinneensa Sessionsin oikeusministeriksi hallintoonsa. Sessionsin valinta oikeusministeriehdokkaaksi herätti paljon vastarintaa hänen poliittisen taustansa takia monissa mustien oikeuksia ajavissa ryhmissä, poliittisissa aktiiveissa sekä demokraattipiireissä. Sessionsia on syytetty rodullisesti epäsensitiivisistä kommenteista, homovastaisuudesta sekä hänen kielteistä kantaansa kannabiksen laillistamiseen ja aborttiin on kritisoitu. Sessions on kiistänyt olevansa rasisti, homovastainen ja on luvannut noudattaa Yhdysvaltain voimassa olevaa lakia mikäli tulee valituksi Yhdysvaltain oikeusministeriksi. Sessions sanoi senaatin ensimmäisessä kuulustelussa, että hän tulisi keskittymään oikeusministerin tehtävässä ennen kaikkea rikollisuuden kitkemiseen.*lähde?*

Senaatin lakivaliokunnan kuulustelu aloitettiin 17. tammikuuta 2017. Demokraattien vaatimuksesta äänestystä viivästytettiin viikolla, jotta heillä olisi "tarpeeksi aikaa tutkia" Sessionsin taustat ja tehdä muut oleelliset valmistelut. Näin ollen lakivaliokunnan äänestys pidettiin 31. tammikuuta, ja Sessions hyväksyttiin ja 8. helmikuuta 2017 suoritettiin koko senaatin laajuinen äänestys virkaan nimityksestä, äänin 52-47 nimityksen puolesta. Sessions erosi senaattorinvirastaan 8. helmikuuta ja vannoi virkavalansa oikeusministeriksi 9. helmikuuta 2017.

Senaatin kuulemisissa Sessions sanoi valaehtoisessa lausunnossa, ettei ollut yhteydessä venäläisiin. The Washington Post -lehti kuitenkin paljasti, että Sessions tapasi suurlähettiläs Sergei Kisljakin kampanjan aikana kahdesti. Paljastuksen jälkeen Sessions jääväsi itsensä tutkimasta Trumpin Venäjä-yhteyksiä.

Yksityiselämä
-------------

Sessionsilla ja hänen vaimollaan Maryllä on kolme lasta: Mary Abigail, Ruth Walk ja Sam. Perhe kuuluu protestanttiseen United Methodist Church -kirkkoon.

Sessionsille on myönnetty Boy Scouts of American Distinguished Eagle Scout Award, ja hän on sotilasarvoltaan kapteeni.

Lähteet
-------

1. 1 2  Ashley Killough, Tom LoBianco ja Ted Barrett: Jeff Sessions confirmed to be the next attorney general *CNN*. Viitattu 9.2.2017. (englanniksi)
2. ↑  Yrjö Kokkonen: Yhdysvaltain oikeusministeri Jeff Sessions eroaa *Yle.fi, uutiset*.  7.11.2018. Viitattu 7.11.2018.
3. ↑  Senator Jeff Sessions: Biography - Senator Jeff Sessions *www.sessions.senate.gov*.  Arkistoitu 26.11.2016. Viitattu 6.2.2017. (englanniksi)
4. 1 2  Who is the new attorney general pick, Jeff Sessions? *Newsweek*.  21.11.2016. Viitattu 6.12.2018. (englanniksi)
5. 1 2  Phil Mattingly, Eric Bradner ja Tal Kopan: Trump picks Sessions for attorney general  18.11.2016. CNN. Viitattu 26.11.2016. (englanniksi)
6. ↑  Attorney general nominee Jeff Sessions faces Senate vote *BBC News*.  31.1.2017. Viitattu 31.1.2017. (englanniksi)
7. ↑  Who's Who on Donald Trump's Vice Presidential Shortlist *Fortune*.  5.7.2016. Viitattu 6.2.2017. (englanniksi)
8. ↑  Sari Horwitz: More than 1,100 law school professors nationwide oppose Sessions’s nomination as attorney general *Washington Post*.  3.1.2017. Viitattu 21.1.2017. (englanniksi)
9. ↑  Seung Min Kim: Red-state Democrats turn against Sessions for AG *POLITICO*.  14.1.2017. Viitattu 6.2.2017. (englanniksi)
10. ↑  Seung Min Kim: Race issues swallow second day of Sessions testimony *Politico*.  11.1.2017. Viitattu 6.2.2017. (englanniksi)
11. ↑  Scott Glover: Allegations of racism against Sessions: a closer look  10.1.2017. CNN. Viitattu 21.1.2017. (englanniksi)
12. ↑  Del Quentin Wilber: Sen. Jeff Sessions defends his civil rights record, promises to prioritize law over his personal views *latimes.com*.  10.1.2017. Viitattu 21.1.2017. (englanniksi)
13. ↑  Ville Similä: Trumpin kohuttu oikeusministeri esiintyi aiempaa maltillisemmin – kiisti kannattavansa esimerkiksi muslimien maahantulokieltoa *Helsingin Sanomat*.  11.1.2017. Viitattu 9.2.2017.
14. ↑  Seung Min Ki: Senate delays Sessions' confirmation vote *Politico*.  24.1.2017. Viitattu 29.1.2017. (englanniksi)
15. ↑  Eric Lichtblau: Jeff Sessions Approved as Attorney General by Senate Committee *The New York Times*.  1.2.2017. Viitattu 1.2.2017. (englanniksi)
16. ↑  Laura Saarikoski: Trumpin Venäjä-yhteydet herättävät epäilyksiä – Miksi venäläisten tapaamisesta valehdeltiin? *Helsingin Sanomat*.  4.3.2017. Viitattu 4.3.2017.
17. ↑  Attorney General – Jeff Sessions *docs.house.gov*. Viitattu 25.6.2019. (englanniksi)

Aiheesta muualla
----------------

* Senaatin virallinen sivu (Arkistoitu – Internet Archive)
* Sessionsin C-SPAN-videot

Yhdysvaltain oikeusministerit

* Randolph
* Bradford
* Lee
* Lincoln
* Breckinridge
* Rodney
* Pinkney
* Rush
* Wirt
* Berrien
* Taney
* Butler
* Grundy
* Gilpin
* Crittenden
* Legaré
* Nelson
* Mason
* Clifford
* Toucey
* Johnson
* Crittenden
* Cushing
* Black
* Stanton
* Bates
* Speed
* Stanbery
* Evarts
* Hoar
* Akerman
* Williams
* Pierrepoint
* Taft
* Devens
* MacVeagh
* Brewster
* A. Garland
* Miller
* Olney
* Harmon
* McKenna
* Griggs
* Knox
* Moody
* Bonaparte
* Wickersham
* McReynolds
* Gregory
* Palmer
* Daugherty
* Stone
* Sargent
* W. D. Mitchell
* Cummings
* Murphy
* Jackson
* Biddle
* T. C. Clark
* McGrath
* McGranery
* Brownell
* Rogers
* Kennedy
* Katzenbach
* R. Clark
* J. N. Mitchell
* Kleindienst
* Saxbe
* Levi
* Bell
* Civiletti
* Smith
* Meese
* Thornburgh
* Barr
* Reno
* Ashcroft
* Gonzales
* Mukasey
* Holder
* Lynch
* Sessions
* Barr
* M. Garland


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Puola

 |
|  |
| Henkilöt | 
* US Congress

 |
|  |
| Muut | 
* SNAC

 |

 |